CELEX: E2014P0008
Language: et
Date: 2014-01-20 00:00:00
Title: EFTA järelevalveameti 20. jaanuaril 2014 Islandi vastu algatatud hagi (Kohtuasi E-8/14)

28.5.2014   
            
            
               ET
            
            
               Euroopa Liidu Teataja
            
            
               C 163/13
            
         EFTA järelevalveameti 20. jaanuaril 2014 Islandi vastu algatatud hagi
   (Kohtuasi E-8/14)
   (2014/C 163/12)
   EFTA järelevalveamet, Rue Belliard 35, 1040 Brüssel, Brüssel, keda esindavad Xavier Lewis ja Maria Moustakali, on algatanud 20. jaanuaril 2014 EFTA kohtus hagi Islandi Vabariigi vastu.
   EFTA järelevalveamet taotleb, et EFTA kohus
   
               1.
            
            
               otsustaks, et jättes selleks ettenähtud aja jooksul vastu võtmata EMP lepingu XVIII lisa punktis 27 viidatud õigusakti (Euroopa Parlamendi ja nõukogu 6. mai 2009. aasta direktiiv 2009/38/EÜ Euroopa töönõukogu asutamise või töötajate teavitamise ja nendega konsulteerimise korra sisseseadmise kohta liikmesriigiülestes ettevõtetes või kontsernides (uuesti sõnastatud)), mida on kohandatud EMP lepingu protokolliga nr 1 ja ühiskomitee otsusega nr 54/2010, kohaldamiseks vajalikud meetmed ja/või jättes järelevalveameti kõnealustest meetmetest teavitamata, on Islandi Vabariik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi Vabariigi poolt järgmise akti 26. augustiks 2013 täitmata jätmist: EFTA järelevalveameti 26. juuni 2013. aasta põhistatud arvamus Euroopa Parlamendi ja nõukogu 6. mai 2009. aasta direktiivi 2009/38/EÜ (Euroopa töönõukogu asutamise või töötajate teavitamise ja nendega konsulteerimise korra sisseseadmise kohta liikmesriigiülestes ettevõtetes või kontsernides (uuesti sõnastatud); edaspidi „direktiiv”) kohta, millele viidatakse EMP lepingu XVIII lisa punktis 27 ja mida on lepinguga kohandatud selle protokolli nr 1 alusel, Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 16 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi kohaldamiseks, või jätnud EFTA järelevalveametile kõnealustest meetmetest teatamata.